本地生產總值同本地居民生產總值係兩回事，本地生產總值係唔計地方間收入轉移。即係，本地生產總值講嘅係呢度出產咁多，本地居民生產總值講嘅係呢度/嗰度出產咗，當地入到袋咁多。比如，有外資喺a地開廠，佢帶咗班b地嘅工仔做嘢，呢間廠所有嘅產出，包埋外地工仔嘅人工，會計入a地本地生產總值，但班外地工走咗，佢哋份糧就計去b地嘅本地居民生產總值，就唔關a地事。